
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α.Π. 25547/1320/97 (1) 

θερινή ώρα για τα έτη 1998, 1999, 2000 και 2001. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του δεύτερου άρθρου παρ. 2 του Ν. 2077/1992 (Α’ 
136) «Κύρωση της Συνθήκης για την Ευρωπαϊκή Ένωση». 

β. Του άρθρου 1 παρ. 1 και 3 του Ν. 1338/1983 «Εφαρ¬ 
μογή του κοινοτικού δικαίου» (Α’ 34), όπως τροποποιή¬ 
θηκε με το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητος Άνθρακος και Χάλυβος 
και του Οργανισμού Εφοδιασμού ΕυΒΑΤΟΜ {Α’ 70). 

γ. Της παραγράφου 3 της υπ’ αριθ. 11/23.1.1980 Πρά- 
ξεως του Υπουργικού Συμβουλίου (Α’ 27). 

δ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α’ 137), όπως το άρθρο αυτό προ- 
σετέθη με το άρθρο 27 του Ν. 2081/1992 (Α’ 154). 

2. Την όγδοη Οδηγία 97/44/ΕΚ του Συμβουλίου της 
22ας Ιουλίου 1997 σχετικά με τις διατάξεις για τη θερινή 
ώρα (ΕΕ ί- 206/62 της 1.8.1997), αποφασίζουμε: 

Ορίζουμε για τα έτη 1998, 1999, 2000 και 2001: 
σ. Έναρξη εφαρμογής του μέτρου της θερινής ώρας 
στην Ελλάδα: 

Το 1998: την Κυριακή 29 Μαρτίου, ώρα 03:00. 

Το 1999: την Κυριακή 28 Μαρτίου, ώρα 03:00. 

Το 2000: την Κυριακή 26 Μαρτίου, ώρα 03:00. 

Το 2001: την Κυριακή 25 Μαρτίου, ώρα 03:00. 

Αυτή την ημερομηνία και ώρα οι δείκτες των ρολογιών 
θα μετακινηθούην μία ώρα μπροστά, δηλαδή από 03:00 
σε 04:00. 

β) Λήξη του παραπάνω μέτρου: 

Το 1998: την Κυριακή 25 Οκτωβρίου 
Το 1999: την Κυριακή 31 Οκτωβρίου 
Το 2000: την Κυριακή 29 Οκτωβρίου 
Το 2001: την Κυριακή 28 Οκτωβρίου 
οπότε οι δείκτες των ρολογιών πρέπει να μετακινηθούν 
μία ώρα πίσω, δηλαδή από 04:00 σε 03:00. 

Από τις διατάξεις της παρούσας δεν προκαλείται δα¬ 
πάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝ. ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤ. ΜΑΝΤΕΛΗΣ 

-♦- 

Αριθ. οικ. 276 (2) 

Συγκρότηση Υπηρεσιακού Συμβουλίου Περιφέρειας Ανα¬ 
τολικής Μακεδονίας - Θράκης. 

Ο ΓΕΝ. ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 2 παρ. 6 του Ν. 2503/97 (ΦΕΚ 107/Α). 

β. Του άρθρου 37 του Ν. 2190/94 (ΦΕΚ 28/Α). 

γ. Του άρθρου 40 παρ. Β1 & Β4 του Ν. 1884/90 (ΦΕΚ 
81/Α). 

δ. Του άρθρου 14 παρ. 6 του Ν. 1586/86 (ΦΕΚ 37/Α). 

ε. Του άρθρου 27 του Ν. 2081/92 (ΦΕΚ 154/Α) με το 
οποίο προστέθηκε άρθρο 29Α στο Ν. 1558/85 (ΦΕΚ 137/ 
Α). 

2. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού της 
Περιφέρειας Ανατολικής Μακεδονίας - Θράκης το ύψος 
της οποίας προσδιορίζεται σε 1.600.000 δρχ. και έχει 
προβλεφθεί για το έτος 1998 στον ΚΑΕ 0515, αποφασί¬ 
ζουμε: 

1. Συγκροτούμε στην Περιφέρεια Ανατολικής Μακεδο¬ 
νίας - Θράκης πενταμελές Υπηρεσιακό Συμβούλιο αρμό¬ 
διο για όλο το προσωπικό της Περιφέρειας ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Υπηρεσιακού 
Συμβουλίου και υπηρετούν στην έδρα του Υπηρεσιακού 
Συμβολίου της Περιφέρειας. 

β. Δύο αιρετούς εκπροσώπους των εργαζομένων με 
βαθμό τουλάχιστον Γ' με τους αναπληρωτές τους. 

2. Τα υπό στοιχεία α’ μέλη της προηγούμενης παραγρά¬ 
φου ορίζονται από το Γ ενικό Γ ραμματέα της Περιφέρειας, 
από υπαλλήλους που έχουν επιλεγεί, με τις διατάξεις του 
Ν. 2190/1994 (ΦΕΚ 28/Α), για τρίτη φορά ως προϊστάμε¬ 
νοι διεύθυνσης ή αντίστοιχου επιπέδου οργανικής μονά¬ 
δας. Αν δεν υπάρχουν ή δεν επαρκούν οι υπάλληλοι αυτοί, 
ορίζονται υπάλληλοι που έχουν τις τυπικές και ουσιαστι¬ 
κές προϋποθέσεις να κριθούν ως προϊστάμενοι διευθύν¬ 
σεων σύμφωνα με τις διατάξεις των παραγράφων 3 και 6 
του άρθρου 36 του Ν. 2190/1994, προτιμωμένωνεκείνων 
που έχουν ασκήσει καθήκοντα προϊσταμένων διεύθυνσης. 
Τα τακτικά μέλη με απόφαση του Γ ενικού Γραμματέα το¬ 
ποθετούνται ως προϊστάμενοι διευθύνσεων, σύμφωνα με 
τις οικείες οργανικές διατάξεις. 

3. Των ανωτέρω υπό στοιχεία α’ της παραγράφου 1 τα¬ 
κτικών μελών ορίζονται ισάριθμοι αναπληρωτές μόνιμοι 
υπάλληλοι από αυτούς που υπάγονται στην αρμοδιότητα 
του Υπηρεσιακού Συμβουλίου και υπηρετούν στην έδρα 


του Υπηρεσιακού Συμβουλίου της Περιφέρειας και οι 
οποίοι έχουν τις προϋποθέσεις των παραγράφων 3 και 6 
του άρθρου 36 του Ν. 2190/1994. 

4. Με την απόφαση του ορισμού των μελών του Υπηρε¬ 
σιακού Συμβουλίου, ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Στην περίπτωση που 
προεδρεύει ο αναπληρωτής του Προέδρου θα συμμετέχει 
ως τακτικό μέλος ο αναπληρωτής του προεδρεύοντος. 

5. Όταν το Υπηρεσιακό Συμβούλιο κρίνει πειθαρχικές 
υποθέσεις ο Πρόεδρος αντικαθίσταται από Δικαστικό Λει¬ 
τουργό ή σύμβουλο ή Πάρεδρο του Νομικού Συμβουλίου 
του Κράτους, που ορίζεται σύμφωνα με τη διαδικασία που 
προβλέπεται στις διατάξεις της παρ. Β1 του άρθρου 40 
του Ν. 1884/1990 (ΦΕΚ 81 Α’). 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

7. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β', με αναπληρωτή του 
υπάλληλο του ιδίου βαθμού της Περιφέρειας. 

8. Η θητεία των Μελών του Υπηρεσιακού Συμβουλίου 
είναι διετής. Κατά την πρώτη εφαρμογή του νόμου αυτού, 
η θητεία των μελών του Υπηρεσιακού Συμβουλίου λήγει 
στις 31.12.1997. 

9. Τα αιρετά μέλη του Υπηρεσιακού Συμβουλίου των 
υπαλλήλων της Περιφέρειας Ανατολικής Μακεδονίας - 
Θράκης, του οποίου η θητεία των μελών λήγει στις 
31.12.1997, εξακολουθούν να συμμετέχουν στο Υπηρε¬ 
σιακό Συμβούλιο που συγκροτείται με την παρούσα από¬ 
φαση, ανεξάρτητα αν έχουν το Γ’ βαθμό (παρ. 11 του άρ¬ 
θρου 37 του Ν. 2190/1994). 

10. Οι υποθέσεις που εκκρεμούν στο υφιστάμενο Υπη¬ 
ρεσιακό Συμβούλιο και οι οποίες δεν θα έχουν κριθεί απ’ 
αυτό, μέχρι τον ορισμό των μελών του νέου υπηρεσιακού 
Συμβουλίου, κρίνονται από το Υπηρεσιακό Συμβούλιο που 
συγκροτείται με την απόφαση αυτή, χωρίς ν’ απαιτείται 
νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 22 Σεπτεμβρίου 1997 

Ο Γεν. Γραμματέας 
ΣΤΑΥΡΟΣ ΚΑΜΠΕΛΗΣ 

-♦- 

Αριθ. 10678 (3) 

Σύσταση ιδίου νομικού προσώπου με το όνομα «Κέντρο 

Ανοικτής Προστασίας Ηλικιωμένων (ΚΑΠΗ) στο Δήμο 

Σιάτιστας Ν. Κοζάνης. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 
Έχοντας υπόψη: 

1. Τις διατάξεις των άρθρων 203 και 205 του Π.Δ. 410/ 
1995. 

2. Τις διατάξεις του Ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την τοπική αυτ/ση κι άλλες διατάξεις». 

3. Την αριθμ. 129/1997 απόφαση του Δ.Σ. Σιάτιστας. 

Εκδίδουμε πράξη ως κατωτέρω: 

1. Συστήνουμε ίδιο νομικό πρόσωπο με το όνομα «Κέ¬ 
ντρο Ανοικτής Προστασίας Ηλικιωμένων (ΚΑΠΗ) στο Δήμο 
Σιάτιστας. 

2. Σκοπός του Νομικού Προσώπου είναι: 

α) Η παροχή ιατροκοινωνικής προστασίας στα άτομα της 
τρίτης ηλικίας του Δήμου Σιάτιστας ώστε να παραμείνουν 
αυτόνομα, ισότιμα και ενεργά μέλη του κοινωνικού συνό¬ 
λου. 

β) Η πληροφόρηση, συνεργασία και έρευνα σε συνεργα¬ 
σία με το ευρύτερο κοινό και τους ειδικούς φορείς σχετικά 
με τις ανάγκες και τα προβλήματα των ηλικιωμένων. 

3. Πόροι του παραπάνω νομικού προσώπου είναι: 

α. Η ετήσια επιχορήγηση του Δήμου ύψους 3.000.000 

δρχ. . 

β. Η επιχορήγηση και κάθε άλλη παροχή της πολιτείας, 
γ. Οι συνδρομές, εισφορές, δωρεές, κληρονομιές και 
κληροδοσίες. 

δ. Η συμβολική χρηματική συμμετοχή των μελών του νο¬ 
μικού προσώπου. 

ε. Εισπράξεις από υπηρεσίες και πράγματα που προέρ¬ 
χονται από το νομικό πρόσωπο, 
στ. Κάθε άλλη νόμιμη πρόσοδος. 

4. Με την παρούσα απόφαση προκαλείται δαπάνη σε 
βάρος του προϋπολογισμού του Δήμου η οποία προσδιορί¬ 
ζεται στο ύψος του ποσού 3.000.000 δρχ. ως ετήσια επι¬ 
χορήγηση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 17 Σεπτεμβρίου 1997 

Με εντολή Γεν. Γραμ. Περιφέρειας 
Η Διευθύντρια 
ΕΛ. ΛΕΒΑΝΤΑΚΗ 

-♦- 

Αριθ. 14809 < 4 > 

Συγχώνευση Νομικών Προσώπων Κοινότητος Άνω Λεχω¬ 
νιών Ν. Μαγνησίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δημοτικός και Κοινοτικός Κώδικας). 

2. Την αριθ. 83/97 απόφαση του Κοινοτικού Συμβου¬ 
λίου Άνω Λεχωνίων περί συγχωνεύσεως των δύο (2) Νομι¬ 
κών Προσώπων «Κέντρο Ιατρικής Πρόληψης - Πρόνοιας» 
(ΦΕΚ 921/τ.Β'/7.10.86) και «Κέντρο Δημιουργικής Απα¬ 
σχόλησης Παιδιού» (ΦΕΚ 921/τ.Β77.10.96) σε ένα (1) 
Νομικό Πρόσωπο με την επωνυμία «Κέντρο Ιατρικής Πρό¬ 
ληψης - Πρόνοιας - Κέντρο Δημιουργικής Απασχόλησης 
Παιδιού» Κοινότητας Άνω Λεχωνίων, αποφασίζουμε: 

1. Τη συγχώνευση των: 1. Κέντρο Ιατρικής Πρόληψης - 
Πρόνοιας (ΦΕΚ 921/96), 2. Κέντρο Δημιουργικής Απα¬ 
σχόλησης Παιδιού (ΦΕΚ 921 /96) δύο (2) νομικών προσώ¬ 
πων σε ένα (1) νομικό πρόσωπο με την επωνυμία «Κέντρο 
Ιατρικής Πρόληψης - Πρόνοιας - Κέντρο Δημιουργικής 
Απασχόλησης Παιδιού» Κοινότητας Άνω Λεχωνίων. 

2. Σκοπός του Νομικού Προσώπου είναι: 

α. Η ανάπτυξη προγραμμάτων προληπτικής υγιεινής, 
αγωγής υγείας, διατροφή, 
β. Δημιουργία τράπεζας αίματος. 


γ. Η δημιουργία χώρου συγκέντρωσης των παιδιών μι¬ 
κρής ηλικίας. 

δ. Η δημιουργική τους απασχόληση στον ελεύθερο 
χρόνο. 

ε. Η εκμάθηση διαφόρων μορφών τέχνης καραγκιόζη, 
κινηματογράφο, θέατρο κ.λπ. 

3. Πόροι του νομικού προσώπου είναι: 

α. Επιχορήγηση Κοινότητας με 200.000 δρχ. που μπο¬ 
ρεί να αναπροσαρμόζεται, 
β. Επιχορηγήσεις από το Κράτος, 
γ. Δωρεές, εισφορές, κληροδοσίες κ.λπ. 
δ. Οι εισπράξεις από το αντίτιμο υπηρεσιών. 

4. Έδρα του Νομικού Προσώπου είναι η Κοινότητα Άνω 
Λεχωνίων. 

5. Το Νομικό Πρόσωπο διοικείται από Δ.Σ. που αποτε- 
λε'παι από επτά (7) μέλη όπως λέει το άρθρο 203 παρ. 3 
του Δημ. και Κοινοτικού κώδικα, συγκεκριμένα: 

(3. Τα δημοτικά ή κοινοτικά νομικά πρόσωπα διοικούνται 
από διοικητικό συμβούλιο, που αποτελείται από πέντε έως 
δεκαπέντε μέλη, τα οποία μαζί με τους αναπληρωτές τους 
ορίζονται από το δημοτικό ή κοινοτικό συμβούλιο. Πρόε¬ 
δρος του διοικητικού συμβουλίου είναι ο Δήμαρχος ή ο 
Πρόεδρος της Κοινότητας ή άλλο μέλος, αιρετό ή μη, που 
ορίζεται από αυτούς. Μέλη του διοικητικού συμβουλίου εί¬ 
ναι δημοτικοί ή κοινοτικοί σύμβουλοι και δημότες οι κάτοι¬ 
κοι που έχουν ανάλογη επαγγελματική ή κοινωνική δράση 
ή ειδικές γνώσεις ανάλογα με το σκοπό του νομικού προ¬ 
σώπου. Η θητεία των μελών του διοικητικού συμβουλίου, 
του νομικού προσώπου ορίζεται με την απόφαση του δη¬ 
μοτικού ή κοινοτικού συμβουλίου. Λήγει πάντοτε με την 
εγκατάσταση του νέου διοικητικού συμβουλίου). 

α. Τον εκάστοτε Πρόεδρο ή τον Αναπληρωτή του που 
θα ορίζεται από αυτόν τον Πρόεδρο. 

β. Από εκλεγμένους Κοινοτικούς Συμβούλους μέχρι δύο 

( 2 ). 

γ. Από δημότες ή κατοίκους του χωριού. 

Η θητεία τουΔ.Σ. ακολουθεί τη θητεία της κοινοτικής 
αρχής. 

Αν κενωθεί θέση συμπληρώνεται με απόφαση του κοι¬ 
νοτικού συμβουλίου. 

Το Δ.Σ. στην πρώτη συνεδρίαση εκλέγει αντιπρόεδρο 
και γραμματέα. 

Ο αντιπρόεδρος αναπληρώνει τον πρόεδρο όταν απου¬ 
σιάζει. 

6. Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας ύψους 200.000 δρχ. 

Για τη δαπάνη αυτή θα εγγράφεται σχετική πίστωση 
στον προϋπολογισμό της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Σεπτεμβρίου 1997 

Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

Αριθ. 14810 (5) 

Συγχώνευση Νομικών Προσώπων Κοινότητας Άνω Λεχω¬ 
νιών Ν. Μαγνησίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δημοτικός και Κοινοτικός Κώδικας). 

2. Την αριθ. 81/97 απόφαση του Κοινοτικού Συμβου¬ 
λίου Άνω Λεχωνίων περί συγχωνεύσεως των πέντε (5) Νο¬ 
μικών Προσώπων «Σχολή Μουσικής» (ΦΕΚ 921/τ.Β7 
7.10.96), «Σχολή Χορού» (ΦΕΚ 921/τ.Β77.10.96), 
«Σχολή Ζωγραφικής» (ΦΕΚ 921/τ.Β77.10.96), «Μου¬ 
σείο» (ΦΕΚ 921/τ.Β/7.10.96) και «Πινακοθήκη» (ΦΕΚ 
921 /τ.Β77.10.96) σε ένα (1) Νομικό Πρόσωπο με την 
επωνυμία «Σχολές Τεχνών - Μουσείο - Πινακοθήκη» Κοι¬ 
νότητας Άνω Λεχωνίων, αποφασίζουμε: 

1 Τη συγχώνευση των 1. Σχολή Μουσικής (ΦΕΚ 921/ 
96) 2. Σχολή Ζωγραφικής (ΦΕΚ 921/96) 3. Σχολή Χορού 
(ΦΕΚ 921/96) 4. Μουσείο (ΦΕΚ 921/96) και 5. Πινακο¬ 
θήκη (921/96) πέντε (5) νομικών προσώπων σε ένα (^νο¬ 
μικό πρόσωπο με την επωνυμία «Σχολές Τεχνών - Μου¬ 
σείο - Πινακοθήκη» Κοινότητας Άνω Λεχωνίων. 

2. Σκοπός του Νομικού Προσώπου είναι: 

α) Η διδασκαλία τεσσάρων οργάνων μουσικής, 
β) Η δημιουργία μουσικού συγκροτήματος και χορω¬ 
δίας. 

γ) Η δημιουργία μπάντας. 
δ) Η διοργάνωση εκδηλώσεων μουσικής, 
ε) Η δημιουργία τμημάτων εκμάθησης χορού κάθε εί¬ 
δους (παραδοσιακή, λαϊκή, Εειίϊη). 
στ) Η διοργάνωση εκδηλώσεων χορού, 
ζ) Η εκμάθηση ζωγραφικής από τους νέους, 
η) Η πραγματοποίηση εκθέσεων ζωγραφικής με έργα 
ντόπιων καλών καλλιτεχνών για την ανάδειξη και προβολή 
τους. 

θ) Η διοργάνωση συζητήσεων για θέματα ζωγραφι¬ 
κής. 

ι) Η διάσωση του λαϊκού πολιτισμού και της πολιτιστικής 
κληρονομιάς. 

ια) Η συγκέντρωση, μελέτη, κατάταξη ιστορικού, λαο- 
γραφικού υλικού, τραγουδιού, εθίμων κ.λπ. 
ιβ) Η ανάδειξη και προβολή ντόπιων καλλιτεχνών, 
ιγ) Η συγκέντρωση έργων για τη δημιουργία πινακοθή¬ 
κης με έργα ζωγράφων της περιοχής, 
ιδ) Η διοργάνωση εκθέσεων. 

3. Πόροι του νομικού προσώπου είναι: 

α) Επιχορήγηση Κοινότητας 200.000 δρχ. που μπορεί 
να αναπροσαρμόζεται, 
β) Επιχορηγήσεις από το Κράτος, 
γ) Δωρεές, εισφορές, κληροδοσίες κ.λπ. 
δ) Οι εισπράξεις από το αντίτιμο υπηρεσιών. 

4. Έδρα του νομικού προσώπου είναι η Κοινότητα Άνω 
Λεχωνίων. 

5. Το νομικό πρόσωπο διοικείται απόΔ.Σ. πουαποτελεί- 
ται από επτά (7) μέλη, όπως λέει το άρθρο 203 παρ. 3 του 
Δημ. και Κοινοτικού Κώδικα, συγκεκριμένα: 

(3. Τα δημοτικά ή κοινοτικά νομικά πρόσωπα διοικού- 
νται από Διοικητικό Συμβούλιο, που αποτελείται από πέ¬ 
ντε έως δεκαπέντε μέλη, τα οποία μαζί με τους αναπλη¬ 
ρωτές τους ορίζονται από το δημοτικό ή κοινοτικό συμ¬ 
βούλιο. Πρόεδρος του Διοικητικού Συμβουλίου είναι ο Δή¬ 


μαρχος ή ο Πρόεδρος της Κοινότητας ή άλλο μέλος, αι¬ 
ρετό ή μη, που ορίζεται από αυτούς. Μέλη του Διοικητικού 
Συμβουλίου είναι δημοτικοί ή κοινοτικοί σύμβουλοι και δη¬ 
μότες ή κάτοικοι που έχουν ανάλογη επαγγελματική ή κοι¬ 
νωνική δράση ή ειδικές γνώσεις ανάλογα με το σκοπό του 
νομικού προσώπου. Η θητεία των μελών του Διοικητικού 
Συμβουλίου, του νομικού προσώπου ορίζεται με την από¬ 
φαση του δημοτικού ή κοινοτικού συμβουλίου. Λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου). 

α) Τον εκάστοτε Πρόεδρο ή τον αναπληρωτή του που θα 
ορίζεται ως Πρόεδρος. 

β) Από εκλεγμένους Κοινοτικούς Συμβούλους μέχρι δύο 
( 2 ). 

γ) Από δημότες ή κατοίκους του χωριού. 

Η θητεία του Δ.Σ. ακολουθεί τη θητεία της κοινοτικής 
αρχής. 

Αν κενωθεί θέση συμπληρώνεται με απόφαση του Κοι¬ 
νοτικού Συμβουλίου. 

Το Δ.Σ. στην πρώτη συνεδρίαση εκλέγει αντιπρόεδρο 
και γραμματέα. 

Ο αντιπρόεδρος αναπληρώνει τον πρόεδρο όταν απου¬ 
σιάζει. 

6. Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας ύψους 2.000.000 
δρχ. 

Για τη δαπάνη αυτή θα εγγράφεται σχετική πίστωση 
στον προϋπολογισμό της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Σεπτεμβρίου 1997 

Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

- 4 - 

Αριθ. 14811 (6) 

Συγχώνευση Νομικών Προσώπων Κοινότητας Άνω Λεχω¬ 
νίων Ν. Μαγνησίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δημοτικός και Κοινοτικός Κώδικας). 

2. Την αριθ. 82/97 απόφαση του Κοινοτικού Συμβου¬ 
λίου Άνω Λεχωνίων περί συγχωνεύσεως των δύο (2) Νομι¬ 
κών Προσώπων «Πολιτιστικό Κέντρο» (ΦΕΚ 959/95) και 
«Κοινοτική Βιβλιοθήκη» (ΦΕΚ 921/τ.Β77.10.96) σε ένα 
(1) Νομικό Πρόσωπο με την επωνυμία «Πολιτιστικό Κέ¬ 
ντρο - Βιβλιοθήκη» Κοινότητας Άνω Λεχωνίων, αποφασί¬ 
ζουμε: 

1. Τη συγχώνευση των 1. Πολιτιστικό Κέντρο (ΦΕΚ 
959/95), 2. Κοινοτική Βιβλιοθήκη (ΦΕΚ 921/96) δύο (2) 
νομικών προσώπων σε ένα (1) νομικό πρόσωπο με την 
επωνυμία «Πολιτιστικό Κέντρο - Βιβλιοθήκη» Κοινότητας 
Άνω Λεχωνίων. 

2. Σκοπός του νομικού προσώπου είναι: 

α) Η ανάπτυξη πολιτιστικής δραστηριότητας και η πραγ¬ 
ματοποίηση εκδηλώσεων στην περιοχή της Κοινότητας. 

β) Η ενεργή συμμετοχή των πολιτών στην πολιτιστική 
ζωή του τόπου με την ιδιότητα των δημιουργών και όχι των 
καταναλωτικών πολιτιστικών αγαθών. 

γ) Η στήριξη και διάδοση της σύγχρονης καλλιτεχνικής 
και πνευματικής δημιουργίας. 

δ) Η έρευνα και η προώθηση των προβλημάτων της κα¬ 
θημερινής ζωής με δημόσιες ανοικτές συζητήσεις. 

ε) Η προώθηση και προβολή της καλλιτεχνικής δημιουρ¬ 
γίας και η διάσωση λαϊκού πολιτισμού και πολιτιστικής 
κληρονομιάς. 

στ) Η συνεργασία με τους πολιτιστικούς φορείς και ο 
συντονισμός της πολιτιστικής δραστηριότητας. 

Οι σκοποί του νομικού προσώπου συγκεντρώνονται 
στους παρακάτω βασικούς τομείς: 

α) Τη βιβλιοθήκη που θα καλύπτει τη μορφωτική πνευ¬ 
ματική δραστηριότητα με τη διάδοση του βιβλίου. 

β) Την επιμόρφωση με τη διδασκαλία και εκμάθηση των 
διαφόρων τεχνών χειροτεχνίας κ.λπ. 

γ) Το τμήμα κέντρων πολιτισμού που θα περιλαμβά¬ 
νει: 

• Τμήμα θεάτρου για τη δημιουργία θεατρικής ομάδας. 

• Τμήμα λαϊκού πολιτισμού για τη συγκέντρωση, μελέτη 
και κατάταξη ιστορικού, λαογραφικού υλικού τραγουδιών, 
εθίμων και τη δημιουργία μουσείου. 

• Τμήμα κινηματογράφου. 

• Τμήμα ζωγραφικής για τη διοργάνωση εκθέσεων ή δη¬ 
μιουργία σχολής και την προβολή του ντόπιου καλλιτεχνι¬ 
κού δυναμικού. 

• Τμήμα μουσικής για τη διδασκαλία της, τη δημιουργία 
χορωδίας, μουσικού συγκροτήματος κ.λπ. 

• Τμήμα υγείας για την ανάπτυξη προληπτικής υγιεινής 
προγραμμάτων αγωγής υγείας, διατροφής και τη δημιουρ¬ 
γία τράπεζας αίματος. 

• Τμήμα χορού για την εκμάθηση διαφόρων ειδών χορού. 

• Τμήμα περιβάλλοντος για την προστασία του με την 
καλλιέργεια της ευαισθησίας των κατοίκων. 

• Τμήμα κοινωνικών θεμάτων για την οργάνωση συζητή¬ 
σεων για κοινωνικά προβλήματα. 

• Τμήμα άθλησης που θα συντελεί στην καλή υγεία των 
κατοίκων. 

Για την πραγμάτωση των παραπάνω σκοπών μπορούν να 
ιδρυθούν υπηρεσίες από τον Οργανισμό εσωτερικής υπη¬ 
ρεσίας που θα καταρτίσει το Δ.Σ. του νομικού προσώ¬ 
που. 

ζ) Η ανάπτυξη μορφωτικής και πνευματικής δραστηριό¬ 
τητας για τη διάδοση του βιβλίου με τη λειτουργία δανει¬ 
στικής βιβλιοθήκης. 

η) Τη διοργάνωση συζητήσεων για παρουσίαση βιβλίων 
και την πρόσκληση λογοτεχνών για διαλέξεις. 

3. Πόροι του νομικού προσώπου είναι: 

α) Η ετήσια επιχορήγηση της Κοινότητας που θα ανέρ¬ 
χεται στο ποσό των 300.000 δρχ. και με απόφαση του κοι¬ 
νοτικού συμβουλίου θα μπορεί να αναπροσαρμόζεται, 
β) Επιχορηγήσεις από το Κράτος, 
γ) Κάθε είδους δωρεές, εισφορές, κληρονομιές, κληρο¬ 
δοσίες πολιτών, οργανισμών, σωματείων κ.λπ. 

δ) Οι εισπράξεις από το αντίτιμο υπηρεσιών, εκδηλώ¬ 
σεων που παρέχονται από αυτό, 
ε) Πρόσοδοι από την δική του περιουσία. 

4. Στο νομικό πρόσωπο παρέχεται η δυνατότητα για 
εκμετάλλευση των υπαίθρων και στεγασμένων χώρων που 
ανήκουν στην Κοινότητα (τωρινών και μελλοντικών), χωρίς 
να αποκλείεται η χρήση αυτών των χώρων και από άλλους 
φορείς. 


5. Έδρα του νομικού προσώπου είναι η Κοινότητα Άνω 
Λεχωνίων. 

6. Το νομικό πρόσωπο διοικείται από Δ.Σ. που αποτελεί- 
ται από επτά (7) μέλη, όπως λέει το άρθρο 203 παρ. 3 του 
Δημ. και Κοινοτικού Κώδικα, συγκεκριμένα: 

(3. Τα δημοτικά ή κοινοτικά νομικά πρόσωπα διοικού- 
νται από Διοικητικό Συμβούλιο, που αποτελείται από πέ¬ 
ντε έως δεκαπέντε μέλη, τα οποία μαζί με τους αναπλη¬ 
ρωτές τους ορίζονται από το δημοτικό ή κοινοτικό συμ¬ 
βούλιο. Πρόεδρος του Διοικητικού Συμβουλίου είναι ο Δή¬ 
μαρχος ή ο Πρόεδρος της Κοινότητας ή άλλο μέλος, αι¬ 
ρετό ή μη, που ορίζεται από αυτούς. Μέλη του Διοικητικού 
Συμβουλίου είναι δημοτικοί ή κοινοτικοί σύμβουλοι και δη¬ 
μότες ή κάτοικοι που έχουν ανάλογη επαγγελματική ή κοι¬ 
νωνική δράση ή ειδικές γνώσεις ανάλογα με το σκοπό του 
νομικού προσώπου. Η θητεία των μελών του Διοικητικού 
Συμβουλίου, του νομικού προσώπου ορίζεται με την από¬ 
φαση του δημοτικού ή κοινοτικού συμβουλίου. Λήγει πά¬ 
ντοτε με την εγκατάσταση του νέου Διοικητικού Συμβου¬ 
λίου). 

α) Τον εκάστοτε Πρόεδρο ή τον αναπληρωτή του που θα 
ορίζεται από αυτόν με απόφασή του ως Πρόεδρο. 

β) Από εκλεγμένους Κοινοτικούς Συμβούλους μέχρι δύο 

( 2 ). 

γ) Από δημότες ή κατοίκους, που θα ορίζονται με από¬ 
φαση του Κοινοτικού Συμβουλίου. 

δ) Εκπροσώπους των πολιτιστικών φορέων που οι ίδιοι 
υποδεικνύουν και το κοινοτικό συμβούλιο δεσμεύεται να 
διορίσει. 

Η θητεία του Δ.Σ. ακολουθεί τη θητεία της κοινοτικής 
αρχής. 

Αν κενωθεί θέση συμπληρώνεται με απόφαση του Κοι¬ 
νοτικού Συμβουλίου. 

Το Δ.Σ. στην πρώτη συνεδρίαση εκλέγει αντιπρόεδρο, 
γραμματέα και ταμία. 

Ο αντιπρόεδρος αναπληρώνει τον πρόεδρο όταν απου¬ 
σιάζει και τον εκπρόσωπε: σε κάθε αρχή. 

7. Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας ύψους 300.000 δρχ. 
για κάθε έτος 

Για τη δαπάνη αυτή θα εγγράφεται σχετική πίστωση 
στον προϋπολογισμό της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 8 Σεπτεμβρίου 1997 

Με εντολή Γεν. Γραμ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. ΕΣ/6611 (7) 

Τροποποίηση της αριθμ. ΕΣ/8965/16.6.89 απόφασης 
Νομάρχη Κέρκυρας περί σύστασης Δημοτικής Επιχεί¬ 
ρησης με την επωνυμία «Αναπτυξιακή Επιχείρηση Δή¬ 
μου Κερκυραίων» και τις αριθμ. ΕΣ/8824/1993 όμοιας, 
με την οποία τροποποιήθηκε η ανωτέρω. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις του άρθρου 277 του Π.Δ 410/95 
(Δ.Κ.Κ.). 

2. Την απόφαση Νομάρχη Κέρκυρας ΕΣ/8965/ 

16.6.1989 «περί σύστασης Δημοτικής Επιχείρησης με την 
επωνυμία “Αναπτυξιακή Επιχείρηση Δήμου Κερκυραίων"» 
και την όμοια ΕΣ/8824/1993 η οποία τροποποίησε την 
ανωτέρω, οι οποίες δημοσιεύθηκαν στα ΦΕΚ 505/1989 
και 603/12.8.1993 αντίστοιχα. 

3. Την αριθμ. 20-158/1997 απόφαση του Δημοτικού 
Συμβουλίου Κερκυραίων, με την οποία αποφασίζεται η 
τροποποίηση της παραγράφου 2 της συστατικής πράξης 
της εν λόγω Επιχείρησης που αφορά τους σκοπούς αυτής, 
αποφασίζουμε: 

Τροποποιούμε τις παραγράφους 2 και 3 της αριθμ. ΕΣ/ 
8965/16.6.89 απόφασης Νομάρχη Κέρκυρας περί σύ¬ 
στασης Δημοτικής Επιχείρησης με την επωνυμία «Ανα¬ 
πτυξιακή Επιχείρηση Δήμου Κερκυραίων», όπως τροπο¬ 
ποιήθηκε η παρ. 2 με την αριθμ. ΕΣ/8824/1993 όμοια 
απόφαση ως κατωτέρω: 

1. Παράγραφος «2». Σκοποί της επιχείρησης είναι: 
α) Η αξιοποίηση του Κτιριακού Συγκροτήματος και του 
περιβάλλοντος χώρου των Λουτρών Αγ. Νικολάου (Μπάνια 
τ’ Αλέκου), της νησίδας ΒΙΔΟ, της εδαφικής εκτάσεως 
έναντι του Νέου Λιμένα του χώρου του τέννις, του άλσους 
των φυλακών, καθώς και των άλλων χώρων που το Δημο¬ 
τικό Συμβούλιο Κερκυραίων, μπορεί να παραχωρεί με νε- 
ώτερες αποφάσεις του. 

β) Η αναβάθμιση της ποιότητας της αναψυχής, του 
αθλητισμού και της πολιτιστικής και κύρια καλλιτεχνικής 
καλλιέργειας των κατοίκων και των επισκεπτών της πόλης 
της Κέρκυρας. 

γ) Η ανάδειξη και αξιοποίηση των μεσαιωνικών οχυρώ¬ 
σεων της πόλης της Κέρκυρας, καθώς και του ιστορικού 
κέντρου της Παλιάς Πόλης. 

δ) Η Τουριστική και πολιτιστική προβολή της Κέρκυρας 
και η λειτουργία δικτύου δημοτικών γραφείων πληροφό- 
ρησης τόσο στην Κέρκυρα, όσο και έξω από αυτήν. 

ε) Η προώθηση της διασυνοριακής και διαπερκρερεια- 
κής συνεργασίας. 

στ) Η δημιουργία παραγωγικής, η ενίσχυση των οικονο¬ 
μικών του Δήμου και η προετοιμασία αναπτυξιακών μελε¬ 
τών. 

ζ) Η εκμετάλλευση των υφισταμένων δημοτ. χώρων 
ελεγχόμενης στάθμευσης (Κάτω Πλατεία, Λαϊκή, κ.λπ.), η 
δημιουργία και εκμετάλλευση νέων χώρων, ως επίσης και 
η αστυνόμευση των χώρων ελεγχόμενης στάθμευσης, ο 
έλεγχος της τήρησης των διατάξεων που αφορούν την κα¬ 
θαριότητα, την κυκλοφορία και στάθμευση των οχημάτων 
στους χώρους αυτούς, ως και η βεβαίωση παραβάσεων, η 
επιλογή νομίμων προστίμων και η είσπραξη τούτων (άρθρ. 
34 Κ.Δ.Κ.). 

η) Η συμμετοχή σε αναπτυξιακά προγράμματα και πρω¬ 
τοβουλίες που εκπορεύονται και συγχρηματοδοτούνται 
από τις Ευρωπαϊκές Κοινότητες ή και άλλους διεθνείς ορ¬ 
γανισμούς. 

θ) Η δημιουργία και εκμετάλλευση κεντρικής λαϊκής 
αγοράς σε χώρο που θα παραχωρηθεί σχετικά. 

ι) Η αξιοποίηση του παραλιακού χώρου του Νέου Λιμένα 
(Σπηλιά) και δημιουργία και εκμετάλλευση χώρου αφιξοα- 
ναχωρήσεων λεωφορείων και λοιπών εξυπηρετήσεων. 

ια) Η συμμετοχή της ΑΝΕΔΚ σε επιχειρήσεις προκειμέ- 
νου να μεγιστοποιείται η αποτελεσματικότητα των κατα¬ 
στατικών στόχων της. 

ιβ) Η ίδρυση και λειτουργία δικτύου πρατηρίου καυσίμων 
τόσο σε δημοτικούς χώρους ή χώρους δημοτικών Νομικών 


Προσώπων και Ιδρυμάτων ή Αγαθοεργών, που θα παραχω- 
ρούνται κατά χρήση ή θα μισθώνονται με ειδικότερες απο¬ 
φάσεις των εξουσιοδοτημένων από το Νόμο Αρχών, όσο 
και σε χώρους που θα μισθώνει η ίδια επιχείρηση από Φυ¬ 
σικά ή Νομικά Πρόσωπα. Την επένδυση αυτή θα αναλάβει 
η Α.Ν.Ε.Δ.Κ. είτε από ίδιους πόρους, είτε από δανεισμό. 

ιγ) Η ίδρυση και εκμετάλλευση κυλικείου στο Α' Νεκρο¬ 
ταφείο, σε χώρο που ο Δήμος Κερκυραίων θα παραχωρή¬ 
σει με νεώτερη απόφασή του. 

Την επένδυση αυτή θα αναλάβει η Α.Ν.Ε.Δ.Κ. είτε από 
ίδιους πόρους είτε από δανεισμό. 

ιδ) Η υποβοήθηση των κοινωνικών σκοπών του Δήμου 
Κερκυραίων για την οργανωμένη και συστηματική παρέμ¬ 
βαση στον τομέα πρόληψης ναρκωτικών και χρήσης άλλων 
ουσιών, του ΑΙϋδ κ.λπ., και όπου αλλού κριθεί σκόπιμο και 
να τεθεί από το Δήμο Κερκυραίων. 

II. Παράγραφος «3» Σύνθεση Διοικητικού Συμβου¬ 
λίου: 

Η επιχείρηση διοικείται από Ιίμελές Δ.Σ. εκ των 
οποίων: 

Έξη (6) αιρετά μέλη του Δήμου Κερκυραίων. 

Ένας (1) εκπρόσωπος του Τ.Ε.Ε. - Παράρτημα Κέρκυ¬ 
ρας. 

Ένας (1) εκπρόσωπος του Οικονομικού Επιμελητηρίου 
- Παράρτημα Κέρκυρας. 

Ένας (1) εκπρόσωπος του Εργατικού Κέντρου - Παράρ¬ 
τημα Κέρκυρας. 

Ένας (1) εκπρόσωπος των εργαζομένων της επιχείρησης 
(οι οποία ορίζονται αντίστοιχα από τον φορέα τους). 

Ένας (1) δημότης ή κάτοικος του Δήμου Κερκυραίων - 
ως λαϊκό μέλος - που να έχει πείρα ή γνώση με τα αντικεί¬ 
μενα της επιχείρησης και τον οποίο ορίζει το Δημοτικό 
Συμβούλιο Κερκυραίων. 

2. Κατά τα λοιπά ισχύουν οι ανωτέρω προαναφερόμενες 
αποφάσεις. 

3. Από τις διατάξεις της παρούσας δεν προκαλείται δα¬ 
πάνη στον προϋπολογισμό του Δήμου Κερκυραίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 15 Σεπτεμβρίου 1997 

Με εντολή Γεν. Γραμματέα Περιφέρειας 
Η Διευθύντρια 

ΖΑΧ. ΒΟΥΛΓΑΡΗ - ΒΑΡΕΛΗ 

-4- 

Αριθ. 31144 (8) 

Σύσταση δημοτικού νομικού προσώπου με την επωνυμία 

«Δημοτική Βιβλιοθήκη - Χαρ. Λυσαρίδης» στο δήμο Σίν- 

δου του Ν. θεσσ/νίκης. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις των άρθρων 10 παρ. 6 και 7 παρ. 1 του 
Ν. 2307/1997 «Διοίκηση οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

3. Την αρ. 74/1997 απόφαση του δημοτικού συμβου¬ 
λίου Σίνδου, αποφασίζουμε: 

1. Συστήνουμε ίδιο νομικό πρόσωπο στον δήμο Σίνδου 
του Νομού μας, σύμφωνα με την αριθ. 74/1997 απόφαση 
του δημοτικού συμβουλίου με την επωνυμία «Δημοτική Βι¬ 
βλιοθήκη - Χαρ. Λυσαρίδης». 

2. Σκοπός του νομικού προσώπου είναι η οργάνωση και 
η λειτουργία της Δημοτικής Βιβλιοθήκης, η υποστήριξη 
των βιβλιοθηκών των σχολείων, η οργάνωση εκδηλώσεων 
με συγγραφείς και καλλιτέχνες και η ανάπτυξη δραστηριο¬ 
τήτων που θα στοχεύουν στη διάδοση του βιβλίου, στην 
ενίσχυση του ενδιαφέροντος των δημοτών για την ελλη¬ 
νική και αλλοδαπή βιβλιογραφική παραγωγή και στην 
πνευματική καλλιέργεια των νέων. 

3. Πόροι του νομικού προσώπου είναι: 

α) Η ετήσια επιχορήγηση του δήμου ύψους 2.000.000 
δρχ., η οποία θα προσαρμόζεται όταν απαιτηθεί αυτό. 

β) Κρατικές επιχορηγήσεις ή κάθε άλλη νόμιμη πρόσο¬ 
δος, είτε απευθείας προς το νομικό πρόσωπο, είτε προς 
τον δήμο Σίνδου για το νομικό πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εισπράξεις από το αντίτιμο πραγμάτων ή υπηρεσιών 
που παρέχονται από το νομικό πρόσωπο, 
ε) Πρόσοδοι από την περιουσία του. 
στ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα. 

5. Το νομικό πρόσωπο εκπροσωπείται στα δικαστήρια 
και σε κάθε άλλη αρχή από τον πρόεδρό του και σε περί¬ 
πτωση κωλύματος ή απουσίας από τον αντιπρόεδρό του. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογισμού 
του δήμου Σίνδου ύψους 2.000.000 δραχμών για το τρέ- 
χον έτος και για καθένα από τα επόμενα οικονομικά έτη. Η 
σχετική πίστωση έχει εγγράφει στον Κ.Α. 211.9γ του 
προϋπολογισμού έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

θεσαλονίκη, 22 Σεπτεμβρίου 1997 
Ο Γ ενικός Γ ραμματέας 
ΧΑΡ. ΣΟΦΙΑΝΟΣ 

-♦- 

Αριθ. Ε.Σ. 29605 (9) 

Τροποποίηση της συστατικής πράξης της Κοινοτικής Επι¬ 
χείρησης Τοπικής Ανάπτυξης Ζαγκλιβερίου (Κ.Ε.- 
Τ.Α.ΖΑ.) Νομού Θεσσαλονίκης. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1) Τις διοικήσεις των άρθρων 10 παρ. 6 και 7 παρ. Ια 
του Ν. 2307/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

2) Τις διατάξεις της παρ. 3 του άρθρου 277 του Π.Δ/τος 
410/1995 (Δ.Κ.Κ.). 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ 244 Β') «Καθορισμός των ανα¬ 
γκαίων λεπτομερειών για την εφαρμογή των διατάξεων 
των άρθρων 205-213 του Ν. 1065/1980». 


4) Την αριθ. ΕΣ 35773/1995 (ΦΕΚ 821 /Β/25.9.1995) 
απόφασή μας που αφορούσε τη σύσταση της παραπάνω 
επιχείρησης όπως αυτή τροποποιήθηκε με την όμοια δική 
μας 25722/1996 (ΦΕΚ ...Β/...1996). 

5) Την αριθ. 105/1997 απόφαση του κοινοτικού συμ¬ 
βουλίου Ζαγκλιβερίου, αποφασίζουμε: 

Τροποποιείται η ΕΣ. 35773/1995 (ΦΕΚ 821/Β/ 
25.9.1995) απόφασή μας που αφορούε τη σύσταση της 
Κοινοτικής Επιχείρησης Τοπικής Ανάπτυξης Ζαγκλιβε- 
ρίου (Κ.Ε.Τ.Α.ΖΑ.), ως προς την παρ. 3 η οποία τελικά δια¬ 
μορφώνεται ως εξής: 

3. Η Επιχείρηση διοικείται από δμελές διοικητικό συμ¬ 
βούλιο αποτελούμενο από: 

α) Τρεις κοινοτικούς συμβούλους απ’ τους οποίους ο 
ένας θα προέρχεται από τη μειοψηφία. 

β) Ένα εκπρόσωπο κοινωνικού φορέα της κοινότητας 
Ζαγκλιβερίου. 

γ) Ένα κάτοικο της κοινότητας Ζαγκλιβερίου με πείρα ή 
γνώσεις στο αντικείμενο της Επιχείρησης, ο οποίος θα 
αντικατασταθεί από ένα εκπρόσωπο των εργαζομένων 
της Επιχείρησης όταν ο αριθμός τους υπερβεί τους είκοσι. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας 
Ζαγκλιβερίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Σεπτεμβρίου 1997 

Ο Γ ενικός Γ ραμματέας 
ΧΑΡ. ΣΟΦΙΑΝΟΣ 

-♦- 

Αριθ. 16/14355 (10) 

Μεταβίβαση της άδειας ίδρυσης και λειτουργίας της Μι¬ 
κτής Ιδ*. Κλινικής «ΓΕΡΟΒΑΣΙΑΕΙΟΥ - ΦΑΣΕΚΗΣ & ΣΙΑ 

Ο.Ε.» στην Ανώνυμη Εταιρεία «ΙΔΙΩΤΙΚΗ ΚΛΙΝΙΚΗ ΒΕ- 

ΛΙΚΗ - ΓΕΡΟΒΑΣΙΑΕΙΟΥ - ΦΑΣΕΚΗΣ & ΣΙΑ Α.Ε.». 

Ο ΝΟΜΑΡΧΗΣ ΠΙΕΡΙΑΣ 

Με την αριθμ. 16/14355/11.0997 απόφαση Νομάρχη 
Πιερίας, εγκρίνεται η μεταβίβαση της άδειας ίδρυσης και 
λειτουργίας της Ιδιωτικής Κλινικής «ΓΕΡΟΒΑΣΙΑΕΙΟΥ - 
ΦΑΣΕΚΗΣ & ΣΙΑ Ο.Ε.» με τον δ.τ. «ΙΔΙΩΤΙΚΗ ΚΛΙΝΙΚΗ 
ΒΕΛΙΚΗ» που εδρεύει στην Κατερίνη, Κασσάνδρου 20, με 
δύναμη (30) κλινών (Χειρουργικό 10, Μαιευτικό 10, Ορθο¬ 
πεδικό 10) και Ακτινολογικό Εργαστήριο, με την ίδια σύν¬ 
θεση τμημάτων και δύναμη κλινών στην Ανώνυμη Εταιρεία 
ΙΔΙΩΤΙΚΗ ΚΛΙΝΙΚΗ ΒΕΛΙΚΗ - ΓΕΡΟΒΑΣΙΑΕΙΟΥ - ΦΑΣΕ¬ 
ΚΗΣ και ΣΙΑ Α.Ε.» με τον δ.τ. «ΙΔΙΩΤΙΚΗ ΚΛΙΝΙΚΗ ΒΕΛΙΚΗ 
Α.Ε.» που εδρεύει στην Κατερίνη επί της οδού Κασσάν¬ 
δρου 20. 

Το Διοικητικό Συμβούλιο της Α.Ε. απαρτίζεται από: 

1) Λάμπρος Αντωνίου του Ηλία, ως Πρόεδρος του Δ.Σ. 

2) Δημήτριος Φασέκης του Νικολάου, ως αντιπρόεδρος 
του Δ.Σ. 

3) Δημήτριος Γεροβαοιλείου του Βασιλείου, ως διευθύ- 
νων σύμβουλος. 

4) Μαρία Χαμούρη του Ευαγγέλου, ως μέλος του Δ.Σ. 

5) Νίβες Σκαράλε συζ. Γεωργίου Παπαδημητρίου, ως 
μέλος του Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 11 Σεπτεμβρίου 1997 

Με εντολή Νομάρχη 
Ο Διευθυντής 
ΘΕΟΔ. ΘΕΟΔΩΡΙΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(11) 

Στη 12164/7.8.97 απόφαση που αφορά τροποποίηση 
της αρχικής συστατικής Πράξης Αμιγούς Δημοτικής Επι¬ 
χείρησης Ανάπτυξης ΓΑΡΓΑΛΙΑΝΩΝ «ΑΚΜΗ» που δημο- 
σιεύθηκε στο ΦΕΚ 766/28.8.97/τ.Β’ γίνεται η εξής διόρ¬ 
θωση σφάλματος: 

Από το εσφαλμένο: «Παράγ. 16: Η κατασκευή Δημο¬ 
σίων έργων, ΟΤΑ και έργων Ν.Π.Δ.Δ. και επιχειρήσεων 
ΟΤΑ», στο σωστό «Παράγρ. 16: Η κατασκευή Δημοσίων 
έργων, έργων ΟΤΑ και έργων Ν.Π.Δ.Δ. Και επιχειρήσεων 
ΟΤΑ». 

Κατά τα λοιπά ισχύει ως έχει η 12164/7.8.97 απόφαση. 

(Από τη Γεν. Δ/νση Περιφ. Πελ/σου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



